തിയേറ്ററുകള് തുറന്നാലും മോഹന്ലാലിന്റെ മരയ്ക്കാര് അറബിക്കടലിന്റെ സിംഹം റിലീസ് ഉടനില്ല കോവിഡ് ഇളവുകളുടെ ഭാഗമായി സംസ്ഥാനത്തെ തിയേറ്ററുകള് തുറന്നാലും മോഹന്ലാല് ചിത്രമായ മരയ്ക്കാര് അറബിക്കടലിന്റെ സിംഹം ഉടന് റിലീസ് ചെയ്യില്ലെന്ന് വിവരം. തിയേറ്ററുകള് തുറന്നാലും എല്ലാ സീറ്റുകളിലും ആളുകളെ ഇരുത്തി പ്രദര്ശനം ഉണ്ടാവില്ല. ഇത് പ്രതീക്ഷിച്ച ലാഭം ഉണ്ടാക്കില്ല. സ്ഥിതിഗതികള് അനുകൂലമായതിന് ശേഷം മാത്രം ചിത്രം പ്രദര്ശനത്തിന് എത്തിയ്ക്കാനാണ് തീരുമാനം.പ്രിയദര്ശന് മോഹന്ലാല് കൂട്ടുകെട്ടില് ഒരുക്കിയ, മലയാളത്തിലെ തന്നെ എറ്റവും ചിലവേറിയ ചിത്രമാണ് മരയ്ക്കാര്. റിലീസിംഗിന് തയ്യാറായിരുന്നെങ്കിലും കോവിഡിനെത്തുടര്ന്ന് തിയേറ്ററുകള് അടച്ചത് വലിയ തിരിച്ചടിയായിരുന്നു. ഇതിനെത്തുടര്ന്നാണ് റിലീസും നീണ്ടുപോയത്. ചിത്രം ഒ.ടി.ടി. വഴി റിലീസ് ചെയ്യില്ലെന്ന് നേരത്തെ തന്നെ വ്യക്തമാക്കിയിരുന്നു.കുറഞ്ഞത് 600 സ്ക്രീനുകളിലെങ്കിലും ചിത്രം പ്രദര്ശിപ്പിയ്ക്കും. മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നട എന്നി ഭാഷകളിലാണ് ചിത്രം റിലീസ് ചെയ്യുക. മറ്റ് സംസ്ഥാനങ്ങളിലെ സാഹചര്യം കൂടി കണക്കിലെടുത്താവും റിലീസ്.100 കോടി രൂപ ബജറ്റിലാണ് ചിത്രം നിര്മ്മിച്ചിരിയ്ക്കുന്നത്. ആശിര്വാദ് സിനിമാസിന്റെ ബാനറില് ആന്റണി പെരുമ്ബാവൂര്, സന്തോഷ് ടി. കുരുവിള, റോയ് സി.ജെ. എന്നിവര് ചേര്ന്നാണ് ചിത്രം നിര്മ്മിച്ചിരിയ്ക്കുന്നത്. സുനില് ഷെട്ടി, പ്രഭു, മഞ്ജു വാര്യര്, കീര്ത്തി സുരേഷ് തുടങ്ങിയവരാണ് മറ്റ് പ്രധാന കഥാപാത്രങ്ങളെ അവതരിപ്പിയ്ക്കുന്നത്.കോവിഡ് കേസുകളുടെ എണ്ണം കുറയുന്ന സാഹചര്യത്തില് സംസ്ഥാനത്ത് തിയേറ്ററുകള് വൈകാതെ തുറന്നേക്കും.തിയേറ്ററുകള് തുറക്കാന് അനുകൂല സാഹചര്യമാണെന്ന് സാംസ്കാരികമന്ത്രി സജി ചെറിയാന് പറഞ്ഞു. ടിപിആര് കുറയുന്നതും അനുകൂലമാണെന്നും മന്ത്രി പറഞ്ഞു. സെക്കന്റ് ഷോ ഉള്പ്പെടെ നടത്താന് അനുവദിക്കുമെന്ന പ്രതീക്ഷയിലാണ് തിയേറ്റര് ഉടമകള്.ഷൂട്ടിംഗ് അനുവദിച്ചിരുന്നെങ്കിലും തിയേറ്ററുകള് അടച്ചിട്ടതിനാല് നിരവധി സിനിമകളാണ് റിലീസിംഗ് കാത്തുകിടക്കുന്നത്. മറ്റ് മേഖലയിലെന്ന പോലെ സിനിമാ മേഖലയിലും ഇളവുകള് അനുവദിക്കണമെന്ന ആവശ്യം ശക്തമായ സാഹചര്യത്തിലാണ് മന്ത്രി സജി ചെറിയാന്റെ പ്രതികരണം. സംസ്ഥാനത്ത് തിയേറ്റര് തുറക്കാന് അനുകൂല സാഹചര്യമാണ്. ഇക്കാര്യം സര്ക്കാര് അടുത്തഘട്ട ഇളവുകള്ക്കൊപ്പം പരിഗണിക്കുമെന്ന് സിനിമ സാംസ്കാരികവകുപ്പ് മന്ത്രി സജി ചെറിയാന് പറഞ്ഞു.തിയേറ്റര് തുറക്കാനുള്ള തീരുമാനത്തിന് മുന്നോടിയായി ഉടമകളുമായി മന്ത്രി ചര്ച്ച നടത്തും. കോവിഡ് മാനദണ്ഡങ്ങള് പാലിച്ച് സെക്കന്റ് ഷോ ഉള്പ്പെടെ നാല് ഷോകളും നടത്താനാകുമെന്നാണ് ഉടമകളുടെ പ്രതീക്ഷ. ടിപിആര് 15ല് താഴെ എത്തുമ്ബോള് തീയറ്റര് തുറക്കുന്നതും, ഹോട്ടലുകളില് ഇരുന്ന് ഭക്ഷണം കഴിക്കാന് അനുമതി അടക്കം പരിഗണിക്കാമെന്നാണ് സര്ക്കാര് നിലപാട്.തിയറ്റര് തുറക്കണമെന്ന് ആവശ്യവുമായി നേരത്തെ തിയറ്ററുടമകള് രംഗത്തുവന്നിരുന്നു. കോവിഡ് കേസുകളുടെ എണ്ണം കുറഞ്ഞ ശേഷം ഇക്കാര്യം പരിഗണിക്കാമെന്നായിരുന്നു സര്ക്കാര് തിയറ്റര് ഉടമകള്ക്ക് നല്കിയ ഉറപ്പ്. തിയേറ്ററുകള് പൂട്ടിയതോടെ കടുത്ത പ്രതിസന്ധിയിലാണ് സിനിമാ മേഖല.Summary: Mohanlal movie Marakkar Arabikadalinte Simham not to release any time soon even if theatres reopen